Լյուիս Դանկ

**Լյուիս Դանկ** (, ), անգլիացի պրոֆեսիոնալ ֆուտբոլիստ։ Ներկայումս հանդես է գալիս Բրայթոն ընդ Հոուվ Ալբիոնի և Անգլիայի ազգային հավաքականի կազմում։ Խաղում է կենտրոնական պաշտպանի դիրքում։ Դանկը Բրայթոնի ավագն է։

## Ակումբային կարիերա
### Բրայթոն ընդ Հոուվ Ալբիոն
Դանկը Բրայթոն ընդ Հոուվ Ալբիոնի ակադեմիայի սան է։ Իր առաջին պայմանագիրը կնքեց 2010 թվականի ապրիլի 30-ին։ Իր պրոֆեսիոնալ դեբյուտը նշեց մայիսի 1-ին՝ թիմի մեկնարկային կազմում խաղադաշտ դուրս գալով Միլթոն Քինս Դոնսի դեմ խաղում։ 2011 թվականի հունվարի 31-ին Դանկը երկարաձգեց իր պայմանագիրը ակումբի հետ մինչև 2013 թվականը։ 2010-11 մրցաշրջանում նա անցկացրեց 8 հանդիպում՝ դառնալով 1 գոլային փոխանցման հեղինակ, իսկ Բրայթոնը հաղթեց Լիգա Մեկը։

Իր առաջին հանդիպումը Չեմպիոնշիպում Դանկը անցկացրեց 2011 թվականի օգոստոսի 6-ին՝ մեկնարկային կազմում խաղադաշտ դուրս գալով Դոնկաստեր Ռովերսի դեմ խաղում։ 2012 թվականի դեկտեմբերի 1-ին անգլիացին հեռացվեց խաղադաշտից Քրիսթալ Փելասի դեմ խաղում՝ կարմիր քարտ ստանալով հանդիպման 8-րդ րոպեին։ 2013 թվականի հոկտեմբերի 4-ին Դանկը 1 ամսվա վարձավճարով միացավ Բրիստոլ Սիթիին։ Իր դեբյուտը ակումբի կազմում նշեց հոկտեմբերի 8-ին՝ Անգլիայի լիգայի մրցանակի Ուիկոմ Ուոնդերերսի դեմ խաղում։ Բրիստոլ Սիթիի կազմում Դանկը անցկացրեց 3 հանդիպում։

2014 թվականի հուլիսի 25-ին Դանկը երկարաձգեց իր պայմանագիրը Բրայթոն ընդ Հոուվ Ալբիոնի հետ մինչև 2018 թվականը։ Իր առաջին գոլը պրոֆեսիոնալ կարիերայում խփեց օգոստոսի 12-ին՝ Անգլիայի լիգայի գավաթի Չելտենհեմ Թաունի դեմ խաղում։ Չեմպիոնշիպում իր առաջին գոլը խփեց օգոստոսի 30-ին՝ դուբլ ձևակերպելով Չառլտոն Ատլետիկի դեմ խաղում։ Հոկտեմբերի 4-ին Դանկը գոլի հեղինակ դարձավ Ուոթֆորդի դեմ խաղում, իսկ հանդիպումն ավարտվեց 1-1 հաշվով։ Թիմի ավագի թևկապով նա առաջին անգամ խաղադաշտ դուրս եկավ նոյեմբերի 29-ին՝ Ֆուլհեմի դեմ խաղում։ 2015 թվականի հունվարի 17-ին անգլիացին հեռացվեց խաղադաշտից Բրենտֆորդի դեմ խաղում՝ ստանալով երկրորդ դեղին քարտը հանդիպման 61-րդ րոպեին։ 2014-15 մրցաշրջանում Դանկը անցկացրեց 44 հանդիպում՝ դառնալով 7 գոլի և 2 գոլային փոխանցման հեղինակ։

2015 թվականի օգոստոսի 25-ին Դանկը երկարաձգեց իր պայմանագիրը Բրայթոնի հետ մինչև 2020 թվականը։ դեկտեմբերի 15-ին Դանկը դարձավ գոլային փոխանցման հեղինակ, ապա կարմիր քարտ ստացավ Քուինս Պարկ Ռեյնջերսի դեմ խաղում։ 2016 թվականի ապրիլի 11-ին նա գոլ խփեց Նոթինգհեմ Ֆորեստի դեմ խաղում՝ օգնելով իր թիմին հաղթել 2-1 հաշվով։ Մայիսի 2-ին անգլիացին հեռացվեց խաղադաշտից Դերբի Կաունտիի դեմ խաղում՝ ստանալով հանդիպման երկրորդ դեղին քարտը հանդիպման 83-րդ րոպեին։ Սեպտեմբերի 6-ին Դանկը 1 տարով երկարաձգեց իր պայմանագիրը ակումբի հետ։ 2017 թվականի հունվարի 2-ին Դանկը գոլ խփեց Ֆուլհեմի դեմ խաղում։ 2016-17 մրցաշրջանում նա անցկացրեց 43 հանդիպում՝ դառնալով 2 գոլի և 2 գոլային փոխանցման հեղինակ։ Բրայթոնը զբաղեցրեց երկրորդ հորիզոնականը առաջնությունում՝ տեղափոխվելով Պրեմիեր Լիգա, իսկ Դանկը ընդգրկվեց Չեմպիոնշիպի խորհրդանշական հավաքականում։

Պրեմիեր Լիգայում իր առաջին հանդիպումը 2017 թվականի օգոստոսի 12-ին՝ թիմի մեկնարկային կազմում խաղադաշտ դուրս գալով Մանչեսթեր Սիթիի դեմ խաղում և այս խաղում դառնալով ինքնագոլի հեղինակ։ Օգոստոսի 17-ին նա երկարաձգեց իր պայմանագիրը մինչև 2022 թվականը։ 2018 թվականի փետրվարի 24-ին՝ Սուոնսի Սիթիի դեմ խաղում Դանկը խփեց իր չորրորդ ինքնագոլը այս մրցաշրջանում՝ կրկնելով Մարտին Շկրտելի՝ 1 մրցաշրջանում խփած ամենաշատ ինքագոլերի հակառեկորդը։ Իր առաջին գոլը Պրեմիեր Լիգայում անգլիացին խփեց մարտի 4-ին՝ Արսենալի դեմ խաղում։ Հոկտեմբերի 5-ին Դանկը երկարաձգեց իր պայմանագիրը Բրայթոնի հետ մինչև 2023 թվականը։ Նոյեմբերի 3-ին անգլիացին գոլ խփեց Էվերթոնի դեմ խաղում։ Դեկտեմբերի 22-ին նա հեռացվեց խաղադաշտից Բորնմութի դեմ խաղում՝ ստանալով երկրորդ դեղին քարտը հանդիպման 73-րդ րոպեին։ 2018-19 մրցաշրջանում Դանկը անցկացրեց 38 հանդիպում՝ դառնալով 2 գոլի և 1 գոլային փոխանցման հեղինակ։

2019-20 մրցաշրջանում Դանկը դարձավ Բրայթոն ընդ Հոուվ Ալբիոնի հիմնական ավագը։ 2019 թվականի նոյեմբերի 10-ին նա գոլի հեղինակ դարձավ Մանչեսթեր Յունայթեդի դեմ խաղում։ Նոյեմբերի 30-ին անգլիացին գոլ խփեց Լիվերպուլի դեմ խաղում, սակայն Բրայթոնը պարտվեց 2-1 հաշվով։

## Միջազգային կարիերա
Անգլիայի ազգային հավաքական Դանկը առաջին անգամ հրավիրվեց 2018 թվականի հոկտեմբերի 7-ին՝ փոխարինելով վնասվածք ստացած Ջեյմս Տարկովսկուն Խորվաթիայի և Իսպանիայի դեմ խաղերի համար, սակայն այս հանդիպումներում խաղադաշտ դուրս չեկավ։ Իր դեբյուտը ազգային հավաքականում նշեց նոյեմբերի 15-ին՝ թիմի մեկնարկային կազմում խաղադաշտ դուրս գալով Միացյալ Նահանգների դեմ ընկերական խաղում։

## Կարիերայի վիճակագրություն
### Ակումբային վիճակագրություն
*2019 թվականի դեկտեմբերի 22-ի դրությամբ*

### Միջազգային վիճակագրություն
*2019 թվականի դեկտեմբերի 22-ի դրությամբ*

## Նվաճումներ
### Ակումբային
**Բրայթոն ընդ Հոուվ Ալբիոն**

* Լիգա Մեկ. 2010–11
* Չեմպիոնշիպ. երկրորդ տեղ. 2016–17

### Անհատական
* Չեմպիոնշիպի խորհրդանշական հավաքական. 2016–17

## Ծանոթագրություններ

## Արտաքին հղումներ
* Դանկի պաշտոնական Ֆեյսբուքի էջը
* Դանկի պաշտոնական Ինստագրամի էջը
* Դանկը transfermarkt-ում
* Դանկը soccerbase.com-ում
* Դանկը WhoScored.com կայքում
* Դանկը Բրայթոն ընդ Հոուվ Ալբիոնի պաշտոնական կայքում
* Դանկը Պրեմիեր Լիգայի պաշտոնական կայքում
* Դանկը ՈՒԵՖԱ-ի պաշտոնական կայքում
* Դանկը Անգլիայի ֆուտբոլի ասոցիացիայի կայքում

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Բրայթոն ընդ Հոուվ Ալբիոնի ֆուտբոլիստներ
Կատեգորիա:Բրիստոլ Սիթիի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ